
								Ljubljana, 27. avgust 2026
Obvestilo – šolska malica 2026/27
DIJAKI, KI STE ODDALI PRIJAVO ZA MALICO do 24. 08. 2026, IMATE MALICO  PRVI ŠOLSKI DAN. 
DIJAKI, KI STE ODDALI PRIJAVO ZA KOSILO IMATE KOSILO PRVIČ 2. 9. 2026. 
V tem šolskem letu vam v šolski kuhinji nudimo:
MALICA; 
v programu LoPolis PRO imate na izbiro 3 menije: 
hladna malica, hladna brezmesna malica in topla malica.
Malico prevzemate v času glavnega odmora, od 9.55 do 10.25.
Cena malice (brez subvencije) znaša 3,60 €. Znesek malice plačate po položnici.
KOSILO; 
Kosilo prevzemate v času od 12.30 do 15. ure, cena kosila: 6 €. Znesek kosila 
plačate preko položnice. 
Osnovna navodila za šolsko malico (tudi na spletnih straneh)
Pravila šolske prehrane ŠC Ljubljana podrobno definirajo organizacijo in izvedbo šolske prehrane na šoli.
Podajamo vam osnovna navodila za prijavo, naročanje in odjavljanje šolske malice.
1) Dijaki oz. starši ste oddali prijavo na šolsko malico.
2) Seznam prijavljenih na malico oz. kosilo vam bo sporočil razrednik. Če podatki NISO TOČNI, prosimo, da se TAKOJ oglasite pri Tamari Biljetina, v pisarni št. 115/2 ali na e-mail malica@sclj.si.
3) Prijava na malico : Vse nadaljnje prijave med letom sprejema Maja Kimovec. Za te prijave velja, da malico oz. kosilo prejmete naslednji dan po oddaji prijave, če je bila le-ta oddana prejšnji dan do 10. ure oz. če ni bilo drugače dogovorjeno.
4) Odjava obrokov v primeru izostanka od pouka: odjave sporočite na telefonsko številko 041 739 503 (od ponedeljka do petka, od 7. do 11. ure) ali pa odjavo naredite na portalu LoPolis PRO. 
Neprevzeta malica oz. nepravočasno odjavljena malica se obračuna po polni ceni.  Opozorilo: v primeru izostanka od pouka lahko za tekoči dan odjavi malico le dijak, ki ima subvencionirano prehrano. Rok za odjavo je do 11. ure tega dne. V tem primeru plača dijak malico v znesku, ki ni subvencioniran. Dijaki, ki so v celoti samoplačniki malice bodo za prvi dan izostanka plačali znesek malice v celoti. Za naslednji dan pa odjava,  prejeta do 11. ure prejšnjega dne, velja kot pravočasno odjavljena – ni potrebno plačilo.  
5) Odjava obrokov v času praktičnega izobraževanja (PUD): V času, ko so dijaki na praktičnem izobraževanju pri delodajalcu, za pravočasno odjavo poskrbi ŠC Ljubljana.
6) Celoletna odjava obrokov: takšna odjava je možna le pisno in se jo odda Renati Zajc (osebno ali na e-naslov malica@sclj.si). Na e-naslov prejmete potrdilo o urejeni odjavi. 
Odjave na portalu LoPolis PRO so namenjene dnevnim odjavam. 
7) Subvencionirana prehrana: Podatke o višini subvencije šolske malice pridobi zavod. Višino dodeljene subvencije vidite na portalu LoPolis PRO.  
8) Vrednosti subvencionirane prehrane:
znesek 100 % subvencije: 3,60 €, 
znesek 70 % subvencije: 2,52 € (starši 30 %, 1,08 €),
znesek 40 % subvencije: 1,44 € (starši 60 %, 2,16 €). 
9) Alergije na določena živila: Ob prvem obisku jedilnice jasno opozorite razdeljevalca hrane, da imate alergijo. Diete in alergije smo upoštevali, če ste dostavili zdravniško potrdilo. 
10) Dijaška izkaznica in prehrana: prosimo, da si pravočasno zagotovite dijaško izkaznico. V jedilnici boste malico oz. kosilo brez dijaške izkaznice lahko prejeli le prvi teden pouka.  
11) Osebno geslo in prijave na portal Vsi dijaki že imate uporabniško ime in geslo s katerimi se prijavljate na malico, izpite itd. Na spletni strani https://www.lopolispro.si/ se odjavljate od malice, izbirate med meniji in spremljate oz. preverjate stanje dodeljene subvencije. Če ste izgubili uporabniško ime in geslo, ju ponovno lahko prejmete pri šolskih svetovalnih delavkah na šoli.

